SELETUSKIRI

**Reimani-Arukse-Leeka tee nr 6000113 väljaarvamine** 20.02.2023

**avalikuks kasutamiseks vajalike teede nimekirjast**

Eelnõu eesmärk: kodaniku avalduse alusel Teederegistris Mulgi valla avalikuks kasutamiseks vajalike teede nimekirja korrastamine.

Eelnõu sisu: Karksi Vallavolikogu määrusega nr 3 14. detsembrist 2005 on kinnitatud Karksi valla avalikuks kasutamiseks vajalike teede ja tänavate nimekiri. Lisas 3 sisalduva Reimani-Arukse-Leeka eratee kilomeetrite 0,000-1,392 omanik aga ei sõlminud vallaga tee avalikuks andmise lepingut kuid kinnitas samas, et ei taksita tee kasutamist. Käesoleva aasta 25. jaanuaril esitas ta vallale avalduse Teeregistris andmete korrastamiseks kuna Teeregistri andmete järgi on lõik 0,000-1,392 km avalikus kasutuses eratee. Volikogu otsuse vastuvõtmisel lüheneb seega Mulgi vallas avalikult kasutatavate teede kogupikkus 1,392 km võrra.

Otsuse mõju: lähtuvalt Ehitusseadustiku § 92 lõige 5 on avalikult kasutatav tee riigitee, kohalik tee ja avalikuks kasutamiseks määratud eratee. Avalikult kasutatavat teed võib kasutada igaüks õigusaktides sätestatud piiranguid järgides. Lähtuvalt Kohaliku omavalitsuse korraldamise seadusest § 6 lõikest 1 on KOVil kohustus korraldada vallateede ehitamist ja korrashoidu.

Mulgi vallas on avalikult kasutatavaid teid 224 km ja tänavaid 45 km; kokku 269 km. Tänavate koefitsient on 5, seega kogu avalikult kasutatav teedevõrk kaalutud pikkusena on Mulgi vallas 449 km. Riigi toetus kohalike teede korrashoiuks on 2023.aastal 694 €/km.

Otsus kehtestatakse Kohaliku omavalitsuse korralduse seaduse § 6 lõike 1 ja Ehitusseadustiku § 94 alusel.

Otsus jõustub teatavakstegemisest ning on Teederegistris andmete korrastamise aluseks.

Seletuskirja koostaja:

Rein Anton

teedespetsialist